એક તરફ ગુજરાતના નાયબ મુખ્યમંત્રી નીતિન પટેલ ખાતા ફાળવણી મામલે નારાજ છે તે ચર્ચાથી ગુજરાત રાજકારણ ગરમાયું છે ત્યાં જ બીજી તરફ હાર્દિક પટેલે બળતી આગમાં ઘી નાંખ્યું છે. પાસ કન્વીનર હાર્દિક પટેલે નારાજ નીતિન પટેલ સમક્ષ ખુલ્લી ઓફર મૂકી છે કે ભાજપમાં જો તેમનું પત્તું કપાયું હોય તો કોંગ્રેસમાં તે તેમના માટે કંઇક વ્યવસ્થા કરવા તૈયાર છે. હાર્દિક પટેલે નીતિન પટેલને કોંગ્રેસમાં આવવા માટે ઓફર કરી છે. હાર્દિકે કહ્યું છે કે ભાજપમાં જો નીતિન પટેલનું સન્માન ના રહ્યું હોય તો તે અમારી સાથે આવી શકે છે. ખબરોનું માનીએ તો નીતિન પટેલે હાઇકમાન્ડને ત્રણ દિવસનું અલ્ટીમેટમ અને રાજીનામાંની ચિમકી ઉચ્ચારી છે.